钦定古今图书集成/明伦汇编/闺媛典/第168卷 > 王爚妻陆氏〈陈氏附〉
## 钦定古今图书集成/明伦汇编/闺媛典/第168卷 > 王爚妻陆氏〈陈氏附〉

按《馀姚县志》：陆氏，王爚妻。爚与弟灴皆早死，陆方妊，
爚临绝，谓陆曰：“汝年才十八，勿自误。”陆挥涕曰：“君言
误矣。得子则抚之，否则与君偕死耳。”及爚亡，陆氏刑
面毁容，哀不胜支。阅七月果生子，抚之如初言。灴妻
陈氏亦守志。其父母谕之曰：“姒幸抱子，汝何恃而自
苦？”陈泣曰：“吾知身，焉知子？”因断发自誓，立烘弟之子
为嗣，复殇。于是妯娌合资并食，足不逾阈。荐祭感怆，
相对涕泣。嘉辰令节，见者皆为罢懽。有司上其事，并
旌之。